किसान सभा ने राज्यपाल विधानसभा अध्यक्ष को भेजा ज्ञापन
श्रीमाोपुर | अखिलभारतीय किसान सभा ने खाटूश्यामजी सहित पांच मंदिरों के सरकारी अधिग्रहण, मंदिर माफी की जमीनों पर चले रहे कब्जाधारकों पुजारियों किसानों को मालिकाना हक देने आदि मांगों को लेकर बुधवार को राज्यपाल विधानसभा अध्यक्ष को ज्ञापन प्रेषित किया है वही मांगे पूरी होने पर आंदोलन की चेतावनी दी हैं। अखिल भारतीय किसान सभा खंडेला के सचिव राजेन्द्र जाखड़ ने प्रेषित किए ज्ञापन में लिखा है कि शेखावाटी क्षेत्र के खाटूश्यामजी, सालासर, जीणमाता, शाकम्भरी, लोहार्गल रींगस भैंरूजी मंदिरों में आमजन द्वारा चढ़ाए गये चढ़ावे से सालाना अरबों रुपयों की आय होती है। जिसको सरकार द्वारा इन मंदिरों को अधिग्रहित कर आय को मुख्यमंत्री सहायता कोष में जमा कर गरीबो, किसानों, आमजन क्षेत्र के विकास में काम लेवें। इसी प्रकार मंदिर माफी की जमीनों पर लंबे समय से काबिज काश्त किसानों पुजारियों को कानून बनाकर मालिकाना हक प्रदान करे जिससे किसानों पुजारियों को मूलभूत सुविधा सरकारी सुविधाओं का लाभ मिले साथ ही मंदिर माफी की जमीनों पर लंबे समय से आबाद आवासीय कॉलोनियों के नियमन के लिए कानून बनाकर मालिकाना हक पट्टा दिया जाए।मंदिर माफी की जमीनों पर काबिज किसानों पुजारियों को जोत का अधिकार देने शेखावाटी के मंदिरों के अधिग्रहण की मांग को अखिल भारतीय किसान सभा ने सात दिन पूर्व भी अपनी मांगों के लिए मुख्यमंत्री, राजस्व मंत्री, मुख्य सचिव, देवस्थान मंत्री कलेक्टर को ज्ञापन प्रेषित किए थे। हांसपुर गांव में 4 दिन पूर्व आयोजित अखिल भारतीय किसान सम्मेलन में अमराराम ने कहा था कि करीब बीस लाख एकड़ मंदिर माफी की जमीन पर प्रदेश में किसानों पुजारियों का कब्जा काश्त हैं तथा किसान सभा की मांग हैं कि ये जमीनें जोतने वाले किसानों पुजारियों के नाम की जाए
hin_Deva hin_Deva